Limpopo: Soldaat skiet man ná rusie toe hy nie masker dra | Netwerk24
Boere in O-Vrystaat vergader met polisie
Cheetahs vat pad oorsee ná afjak
SA Rugby se besluit om die Cheetahs uit die Pro16-reeks te skop, begin nou aan die spelersfront 'n uitwerking hê.
Fundudzi-verslag: KSA-hoës drink kredietkaarte leeg
Krieket Suid-Afrika (KSA) het vasgeskop daarteen om R2,7 miljoen aan sy spelers vir hul beeldregte te betaal, maar het geen probleem daarmee gehad om honderdduisende rande se alkohol op maatskappykredietkaarte te koop nie.
Limpopo: Soldaat skiet man ná rusie toe hy nie masker dra
17 September 2020 22:35
Die polisie in Mogwadi in die Capricorn-distrik het 'n lid van die Suid-Afrikaanse Nasionale Weermag (SANW) Donderdag in hegtenis geneem wat na bewering 'n 27-jarige man geskiet het omdat hy nie 'n masker gedra het nie.
Brig. Motlafela Mojapelo, polisiewoordvoerder in Limpopo, het Donderdagaand aan Netwerk24 bevestig 'n 27-jarige man is omstreeks 12:30 by 'n plaaslike winkelkompleks geskiet.
"Soldate was op 'n patrollie om seker te maak dat daar aan Covid-19-regulasies voldoen word toe hulle 'n groep mense sien wat nie maskers dra nie. 'n Rusie het ontstaan en 'n man is deur een van die soldate geskiet," sê Mojapelo.
"Die gewonde man is na 'n plaaslike hospitaal gebring. Die 29-jarige soldaat is in hegtenis geneem en sal van poging tot moord aangekla word. Hy sal na verwagting Vrydag in die landdroshof in Morabeng verskyn," sê Mojapelo.